LT Europos Sąjungos oficialusis leidinys C 42/7

Paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2010/C 42/04

Šiuo paskelbimu suteikiama teisė pareikšti prieštaravimą paraiškai pagal Tarybos reglamento (EB) Nr. 510/2006 (1) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

BENDRASIS DOKUMENTAS

TARYBOS REGLAMENTAS (EB) Nr.: 510/2006

„JABŁKA ŁĄCKIE“

EB Nr.: PL-PGI-0005-0617-05.07.2007

SGN ( X ) SKVN ( )

1. Pavadinimas:

„Jabłka łąckie“

2. Valstybė narė arba trečioji valstybė:

Lenkija

3. Žemės ūkio produkto arba maisto produkto aprašymas:

3.1. Produkto rūšis (pagal II priedą):

1.6 klasė. Vaisiai, daržovės ir grūdai, švieži arba perdirbti

3.2. Produkto, kuriam taikomas 1 dalyje nurodytas pavadinimas, aprašymas:

1. Toliau nurodytų veislių obuoliai gali būti parduodami naudojant saugomą pavadinimą „Jabłka łąckie“: Obuolių „Jabłka łąckie“ savybės Veislė Luobelės spalva Rausvumas (spalva ir paviršiaus ploto procentinė dalis) Vidutinis rūgštingumas (g/kg) Refraktometrinis indeksas (BRIX laipsniais) Mažiausias kietumas (kg/cm2) Ekstra klasė I klasė 1 „IDARED“ ir jos atmainos Geltonai žalia Raudona > 55 % Raudona > 35 % 6,3 > 10,5 5 2 „JONAGOLD“ ir jos atmainos Geltonai žalia Nuo ryškiai raudonos iki tamsiai raudonos > 40 % Nuo ryškiai raudonos iki tamsiai raudonos > 18 % 4,8 > 10,5 5 3 „CHAMPION“ ir jos atmainos Geltonai žalia Neryškūs rausvi dryžiai > 54 % Neryškūs rausvi dryžiai > 33,3 % 5,1 > 9,5 4,5 4 „LIGOL“ ir jos atmainos Geltonai žalia Neryškūs rausvi dryžiai > 56 % Neryškūs rausvi dryžiai > 38 % 6,0 > 9,5 5 5 „GOLDEN DELICIOUS “ ir jos atmainos Žaliai geltona Rausva > 25 % Rausva > 10 % 5,2 > 10,5 5 6 „GALA“ ir jos atmainos Ryškiai žalia, geltona Raudona > 40 % Raudona > 20 % 3,7 > 10,5 5 7 „BOSKOOP“ Žalia, pilka, geltona Pilkai raudona > 25 % Pilkai raudona > 10 % 12,0 > 11 5 8 „RED BOSKOOP“ Žalia, pilka, geltona Raudona > 55 % Raudona > 37 % 12,0 > 11 5 9 „ELISE“ Žaliai geltona Raudona > 75 % Raudona > 53 % 7,5 > 10,5 5,5 10 „EARLY GENEVA“ Žaliai geltona Raudona > 40 % Raudona > 10 % 9,2 > 9,5 4,5 11 „TOPAZ“ Žaliai geltona Raudona > 56 % Raudona > 34 % 9,0 > 10,5 5 12 „LOBO“ Žaliai geltona Raudona > 53 % Raudona > 36 % 5,2 > 10,5 4,5 13 „RUBIN“ ir jos atmainos Žaliai geltona Ryškūs raudoni dryžiai > 40 % Ryškūs raudoni dryžiai > 17 % 6,9 > 11 5 14 „GLOSTER“ Žaliai geltona Tamsiai raudona > 59 % Tamsiai raudona > 38 % 5,9 > 10,5 5,5 15 „JONAGORED“ ir jos atmainos Geltonai žalia Tamsiai raudona > 75 % Tamsiai raudona > 54 % 4,9 > 10,5 5

2. Vaisių išorės išvaizda priklauso nuo atitinkamos veislės savybių. Veislei būdinga pagrindinė spalva, o rausvumas aiškiai intensyvesnis už vidutinį. Kai kurių veislių obuolių paviršius vaškinis. Vaisiai linkę į rūdėtumą.

3. Obuoliai „Jabłka łąckie“ turi būti ekstra arba I kokybės kategorijų.

4. Derliaus ėmimo metu obuolių minkštimo kietumas – ne mažiau kaip 6,5 kg/cm2, o obuolių sandėliavimo laikotarpio pabaigoje – ne mažiau kaip 4,5 kg/cm2.

5. Tipiška obuolių „Jabłka łąckie“ savybė – palyginti didelis rūgštingumas (3,7–12,0 g/kg). Todėl sakoma, kad obuoliams „Jabłka łąckie“ būdingas „kalnų žalumos atspalvis“; kitaip tariant, šių obuolių skonis išskirtinis, jie yra rūgštūs ir aromatingi.

6. Refraktometrinis indeksas yra 9–16 °Bx.

3.3. Žaliavos (tik perdirbtiems produktams):

—

3.4. Pašarai (tik gyvūninės kilmės produktams):

—

3.5. Specifiniai auginimo etapai, būtini nustatytoje geografinėje vietovėje:

Kaip nustatyta specifikacijoje, „Jabłka łąckie“ vaismedžių sodai turi būti užveisti 4 skirsnyje apibūdintoje geografinėje vietovėje. Be to, šioje vietoje turi būti užtikrinami šie auginimo etapai:

— genėjimas:

— tręšimas:

— laistymas:

— priežiūra:

— sandėliavimas (iki pakavimo).

Visi auginimo etapai atitinka teisės aktus, kuriais nustatomi integruotos auginimo sistemos principai.

3.6. Specialiosios pjaustymo, trynimo, pakavimo ir t. t. taisyklės:

Taisyklių nėra

3.7. Specialiosios ženklinimo etiketėmis taisyklės:

Reikalaujama, kad visi obuolius „Jabłka łąckie“ pakuojantys augintojai ir įmonės naudotų standartines etiketes. Etiketes platins asociacija „Stowarzyszenie Łącka Droga Owocowa“. Ši asociacija tikrinimo institucijai perduoda išsamias etikečių platinimo taisykles. Šiomis taisyklėmis negali būti diskriminuojami asociacijai nepriklausantys gamintojai.

4. Glaustas geografinės vietovės apibūdinimas:

Obuoliai „Jabłka łąckie“ auginami Mažosios Lenkijos (Małopolskie) vaivadijos Loncko, Podegrodzų ir Senojo Sončo savivaldybėse (Naujojo Sončo rajone) ir Lukovicos savivaldybėje (Limanovos rajone).

5. Ryšys su geografine vietove:

5.1. Geografinės vietovės ypatumai:

Vietovė, kurioje auginami obuoliai „Jabłka łąckie“, – Loncko baseinas. Šią vietovę rytuose riboja Jazowski kalnų masyvas, per kurį tekėdamas Dunajecas įteka į didelį Sončo baseiną. Kadangi nurodyta vietovė yra kalnuota, jos klimatas yra švelnus ir palankus augalams auginti, o vaisiams auginti sąlygos ypač geros.

Šio regiono dirvožemis kompaktiškas, neskeletiškas (mažiau nei 10 % skeletiškas) arba šiek tiek skeletiškas (10–25 %). Todėl medžiai geriau įsišaknija, labai nepažeisdami deguonies ir vandens sistemų. Kadangi dirvožemis dažniausiai yra labai kompaktiškas, nuokalnėse vaismedžių sodinimo sąlygos palankios. Nuokalnėje (daugelis vaismedžių sodų yra 5–15° statumo nuokalnėse) perteklinis vanduo periodiškai nuteka. Per didelis vandens kiekis kompaktiškame dirvožemyje pakenktų vandens sistemoms ir turėtų įtakos grybelinių ligų atsiradimui. Vidutinis metinis kritulių kiekis yra 700–1 000 mm. Didelis dienos ir nakties temperatūros skirtumas – svarbiausias Loncko regiono bruožas. Dažnai vaisių nokimo ir derliaus ėmimo sezono metu dienos temperatūros skirtumas yra didesnis nei 10 °C. Be to, naktimis dažnai būna šalnų.

Vietos gyventojų temperamentas ir per šimtmečius išpuoselėti įgūdžiai buvo labai svarbūs toje vietovėje formuojantis vaismedžių auginimo tradicijai. Įvairiais istorijos etapais į šį regioną keliavę ir jį stebėję žmonės akcentavo jo gyventojų (žinomų kaip „baltieji kalniečiai“) proto šviesumą, įžvalgumą, atkaklumą ir kantrybę. Šios savybės labai svarbios aptariamo sektoriaus plėtrai. Reikėtų taip pat pabrėžti, kad siekdami geresnės kokybės ir kuo mažiau trikdyti aplinką vietos ūkininkai pradėjo taikyti integruotą auginimo sistemą. Reikalaujama, kad šią sistemą taikantys vietos vaisių augintojai naudojamus auginimo metodus pritaikytų prie 4 skirsnyje apibūdintos vietovės klimato ir dirvožemio sąlygų. Tokiu būdu siekiama išsaugoti specifines su kokybe susijusias obuolių „Jabłka łąckie“ savybes.

5.2. Gaminio ypatumai:

Obuoliams „Jabłka łąckie“ būdinga:

— rausvumas; jis intensyvesnis už vidutinį atitinkamos veislės obuolių rausvumą (žr. 3.2 skirsnį),

— derliaus ėmimo metu obuolių minkštimo kietumas – ne mažiau kaip 6,5 kg/cm2, o obuolių sandėliavimo laikotarpio pabaigoje – ne mažiau kaip 4,5 kg/cm2,

— refraktometrinis indeksas yra 9–16 °Bx;

— didelis rūgštingumas (rūgštieji obuoliai „Jabłka łąckie“ (daugiau kaip 7 g/kg): Boskoop, Red Boskoop, Elise, Topaz, Early Geneva; vidutinio rūgštumo obuoliai „Jabłka łąckie“ (3,7–7,0 g/kg): Idared ir jos atmainos, Jonagold ir jos atmainos, Champion ir jos atmainos, Ligol ir jos atmainos, Golden Delicious ir jos atmainos, Gala ir jos atmainos, Lobo, Rubin ir jos atmainos, Gloster, Jonagored ir jos atmainos); būtent todėl sakoma, kad obuoliams „Jabłka łąckie“ būdingas „kalnų žalumos atspalvis“; kitaip tariant, jie yra išskirtinai rūgštūs ir aromatingi.

5.3. Priežastinis geografinės vietovės ir produkto kokybės ar ypatybių (SKVN atveju) arba produkto ypatingos kokybės, reputacijos ar kitų ypatybių (SGN atveju) ryšys:

Obuolių „Jabłka łąckie“ ir 4 skirsnyje nurodytos geografinės vietovės ryšys nustatytas pagal specifines 5.2 skirsnyje aprašytas su kokybe susijusias savybes, kurias lėmė 5.1.1 skirsnyje aprašyti gamtiniai veiksniai ir obuolių populiarumas.

Didelis dienos ir nakties temperatūros skirtumas daro teigiamą įtaką vaisių organoleptinėms, fizinėms bei cheminėms savybėms, ypač obuolių rausvumui ir rūgštingumui. Obuolių „Jabłka łąckie“ išskirtinumą patvirtina ir juslinių savybių tyrimų rezultatai. Šiais tyrimais patvirtinta, kad vaisiams būdingas pirmiau minėtų savybių, įskaitant kietumą, ryškumas, palyginti su kitų geografinių vietovių obuoliais. Kadangi vaisiai yra kieti imant derlių ir po teisingo sandėliavimo, taip užtikrinamas obuolių „Jabłka łąckie“ traškumas.

Kaip patvirtina faktas, kad jau XIII amžiuje šviežios slyvos ir obuoliai buvo vežami iš Loncko vietovės į Gdanską (W. Bazelich, „Historie starosądeckie“, Krokuva, 1965 m., p. 173), obuoliai „Jabłka łąckie“ populiarūs dėl ilgalaikės jų auginimo tradicijos gyvumo. XVI amžiaus dokumentuose Loncko vietovės vaismedžių sodai vadinami dvaro sodais ir parapijos sodais. XVII ir XVIII amžiais jie jau buvo dideli tos vietovės vaismedžių sodai. Dvaro įrašuose apie 1698 m. atliktą patikrinimą šalia kitų dalykų teigiama, kad keletas baudžiavą ėjusių valstiečių buvo įpareigoti nurinkti vaisius ir pristatyti juos į dvarą.

Nuo 1947 m. ten vyksta obelų žydėjimo festivalis, vadinamas „Dni Kwitnącej Jabłoni“. Šis festivalis gimė iš didelio noro Loncke išsaugoti vaisių auginimo tradiciją, nes buvo parengtas planas statyti Dunajeco užtvanką ir miestą užlieti. Nuo to laiko šis festivalis vyksta kiekvienų metų gegužės mėnesį, o jo populiarumas toks pat didelis. Šiame renginyje dalyvauja regiono kolektyvai, pučiamųjų orkestrai ir žinomi Lenkijos atlikėjai. Įspūdingai atrodo ir prekystaliai bei vitrinos, nukrauti vaisiais, kulinarijos skanėstais, liaudies amatininkų kūriniais. Informacija apie obelų žydėjimo festivalį skelbiama spaudoje. Vykstant festivaliui į Loncką suguža ne tik turistai iš visos Lenkijos, bet ir žemės ūkio institutų mokslininkai bei akademikai. Visa tai rodo, koks svarbus šis ekonomikos sektorius yra vietos gyventojams.

Gerą vardą obuoliai „Jabłka łąckie“ užsitarnavo ir dėl įvairių laidų, pavyzdžiui, per televiziją „Telewizja Polska“ laidoje „Tyden“ (2007 m.) ir per televizijas „Telewizja Trwam“ ir „Telewizja Polonia“ rodytų reportažų. Reportažų būta ir per radiją „Radio Kraków“. Pavyzdžiui, „Forum Ekonomiczne w Krynicy“ (2006 m.), „Owocobranie“ (2006 ir 2007 m.), „Święto Kwitnącej Jabłoni“ (2008 m.). Be to, apie šiuos obuolius parašyta ir straipsnių: „Jabłka łąckie produktem regionalnym“ („Hasło Ogrodnicze“, 2005 m.), „Trzy pytania do …“ („Dziennik Polski“, 2007 m. liepos 6 d.), „Małopolski festiwal smaku“ (savaitraštis „Extra“, 2008 m. liepos 17 d.), „Krapik tygrysem Europy“ („Dziennik Polski“, 2007 m. liepos 30 d.), „Łącka Droga Owocowa“ („Nasz Dziennik“, 2007 m. rugpjūčio 2 d.), „Owoc pod ochroną“ („Tarnowski Gość Niedzielny“).

Bėgant metams vis gerėjantys atsiliepimai apie „Jabłka łąckie“ obuolius turėjo įtakos ir padidėjusiai jų paklausai. Tai, kad 4 skirsnyje aprašytai vietovei šie obuoliai labai svarbūs, grindžiama ir faktu, kad apie 80 % viso žemės, kurioje ūkininkaujama, ploto išties apsodinta obelimis. Aptariamoje vietovėje obelų sodai užima 3 000 ha. Loncko savivaldybei priklauso 50 % šios vietovės obelų sodų, Senojo Sončo savivaldybei – 15 %, Podegrodzų savivaldybei – 18,3 %, o Lukovicos savivaldybei – 16,7 %.

Septintajame šalies konkurse „Mūsų kultūros paveldas“ už obuolius „Jabłka łąckie“, kaip geriausią Mažosios Lenkijos maisto produktą, skirtas pagrindinis augalininkystės produktų ir gaminių kategorijos apdovanojimas.

Nuoroda į specifikacijos paskelbimą:

http://www.minrol.gov.pl/DesktopDefault.aspx?TabOrgId=1620&LangId=0

(1) OL L 93, 2006 3 31, p. 12.